**Tájékoztatás**

**mintavételes népesség-összeírásról**

A Központi Statisztikai Hivatal kérésére tájékoztatjuk a lakosságot, hogy 2016-ben országosan és Hévízen is mikrocenzus (**mintavételes népesség-összeírás**) történik.

A mikrocenzus a lakások 10 %-ára terjed ki és a **kiválasztott lakásokban lakók részvétele abban kötelező.**

Az adatfelvételre **2016. október 1-je és november 8-a** között kerül sor.

Az érintettek számára szeptember 26-a és 30-a között postai úton jut el az adatfelvételre felkérő levél, amely tartalmaz egy tájékoztatót, valamint az internetes kitöltéshez szükséges azonosítót is.

2016. október 1. és 9. között a kijelölt címeken élőknek lehetőségük lesz arra, hogy a kérdőívet interneten keresztül önállóan töltsék ki.

Amennyiben az önkitöltés lehetőségével nem élnek, akkor 2016. október 10. és november 8. között a számlálóbiztos keresi fel a háztartást, hogy felvegye az adatokat.

További, részletes információ található a mikrocenzussal kapcsolatban a [www.ksh.hu/mikrocenzus2016](http://www.ksh.hu/mikrocenzus2016) cím alatt.

A Központi Statisztikai Hivatal nevében kérjük az együttműködést.

Hévíz, 2016. szeptember 30.

 Hévízi Polgármesteri Hivatal